Mòdul de coordenades equatorials/galàctiques
El mòdul per a calcular les coordenades equatorials/galàctiques
Coordenades equatorials/galàctiques
Aquest mòdul converteix des de coordenades equatorials a coordenades galàctiques, i viceversa. Ompliu les dades necessàries a la secció corresponent; Coordenades equatorials (J2000) o Coordenades galàctiques. De manera alternativa, establiu les coordenades equatorials seleccionant un objecte mitjançant el diàleg Cerca un objecte. D'aquesta manera s'ompliran les coordenades complementàries.
El mòdul conté un mode de treball per lots per a convertir diversos parells de coordenades alhora. Haureu de construir un arxiu d'entrada en què cada línia contingui dos valors: els parells de coordenades d'entrada (equatorials o galàctiques). A continuació, especifiqueu quines coordenades s'estan utilitzant com a entrada, i identifiqueu els noms dels fitxers d'entrada i de sortida. Finalment, premeu el botó Executa per a generar el fitxer de sortida, el qual contindrà les coordenades convertides (equatorials o galàctiques, del complement que heu triat com als valors d'entrada).